שעה של מיסתורין
יצחק שן זהב היה מפקד של יחידה מובחרת; שמואל היה ילד חשב שהחיים זה סרט; הדגל של שניהם נהיה סמרטוט סחוט; אחרי שהם בקושי רב חולצו מדאון-טאון ביירות; שן זהב עזב הכל והסתלק לניו יורק סיטי; היו שמועות שהוא יועץ למחתרת בטהיטי; ראו אותו באבו-דאבי במסווה של איש סוכנות; מתאסלם עם נוצריה בהשגחת הרבנות; היתה זו שעת בין הערביים; שעה של מסתורין; שמואל הריח שיש איזה משהו באוויר; והוא חיפש את שן זהב כמו מטורף בכל העיר; עד שהוא נתקל בו במסעדה של תימנים; בקצה רחוב ה- 42 פינת רחוב 60; שן זהב אמר לשמואל שמע יש איזה עניין; לא סמים גם לא נשק אבל זה מסוכן; שמואל אמר לשן זהב חבוב אני איתך; אחרי הכל מה כבר מסוכן בשבילי ובשבילך; הייתה זו שעת בין הערביים; שעה של מסתורין; שן זהב הכניס את שמואל בסוד העניינים; מעורבים בעסק כבר יותר מארבעה מימדים; מדובר במבצע נועז נגד כל חוקי הזמן; ההוראות באות ישר מלמעלה הצופן קשת בענן; השניים כבר עמדו לצאת לקראת הבלתי ידוע; כשהופיעה נערה יפה בלבוש צנוע; אמרה שהיא רבקה גור-אריה מברוקלין מחצר של רב; קרובה בעצם די רחוקה של יצחק שן זהב; היתה זו שעת בין הערביים; שעה של מסתורין; שמואל הזמין את רבקה לשבת מאחור; שן זהב ליד ההגה נסע שעות בלי לעצור; היה זה לילה בלי ירח על כביש לוטה בערפל; רבקה שאלה לאן והם ענו לעזאזל; היא צעקה היי יש תהום ממש ממול; שן זהב נרגש לחש כן זהו קו הגבול; כשרבקה הבינה שהם לא יעצרו היא קפצה מן המכונית; הם נבלעו בסדק אור שכמו ברק חתך באפלולית; היתה זו שעת בין הערביים; שעה של מסתורין; שן זהב ושמואל עד היום עוד לא חזרו; ב- CNN דווח על חור שחור במקום שהם קפצו; אומרים שהם גברו על כוחות הכובד והמשיכה; ראו אותם בו זמנית בטקסס בבת ים ובחיפה; ורבקה גור-אריה התעוררה בקדומים; חיפשה על המרקע לשווא תוכנית עם שורשים; מדי פעם היא נזכרת בשמואל וביצחק שן זהב; ולעצמה חושבת מעניין איפה הם עכשיו; היתה זו שעת בין הערביים; שעה של מסתורין; 